b'\n_START_ARTICLE_\nPeter Nikolajevi\xc4\x8d Lebedjev\n_START_SECTION_\n\xc5\xbdivljenje in delo\n_START_PARAGRAPH_\nFizko je najprej \xc5\xa1tudiral v Moskvi na vi\xc5\xa1ji tehni\xc5\xa1ki \xc5\xa1oli. Nadaljeval je \xc5\xa1tudij pri Helmholtzu, Kohlrauschu in Kundtu na Univerzi v Strasbourgu, kjer je doktoriral leta 1891. Po vrnitvi v domovino je prejel doktorat \xc5\xa1e od doma\xc4\x8de univerze in na njej postal profesor fizike. Med letoma 1900 in 1911 je bil tako profesor na Moskovski dr\xc5\xbeavni univerzi (MGU)._NEWLINE_Najbolj je znan po raziskovanju valovanja. Lebedjev je leta 1899 prvi izmeril svetlobni sevalni tlak (svetlobni tlak) na trdna telesa in leta 1907 na pline ter s tem potrdil Maxwellovo teoreti\xc4\x8dno napoved iz leta 1871 in neodvisno Bartolijevo iz leta 1876.\n_START_SECTION_\nPoimenovanja\n_START_PARAGRAPH_\nPo njem se od 18. decembra 1934 imenuje Fizikalni in\xc5\xa1titut Lebedjeva Ruske akademije znanosti._NEWLINE_Po njem se imenuje udarni krater Lebedjev (Lebedev) na temni strani Lune s koordinatama 47,3\xc2\xb0 ju\xc5\xbeno; 107,8\xc2\xb0 vzhodno in premerom 102 km.'